એ એવો સમય હતો, જ્યારે અબિલિંપિક્સ, જેને આજે ક્રાફ્ટ અને લાઇફસ્ટાઇલ સાથે જોડાયેલી સ્પર્ધા તરીકે જોવામાં આવે છે તેમાં વિકલાંગો માટે રમતો સ્પર્ધાઓ આયોજિત કરાતી હતી. કૌશલેન્દ્રસિંહે રાષ્ટ્રીય સ્તર પર પણ ઘણા મેડલ જીત્યા છે. આમ છતાં કૌશલેન્દ્રને મહિને ફક્ત ૩૦૦ રૂપિયાનું પેન્શન મળે છે અને તે સંપૂર્ણપણે પોતાના નાના ભાઈ પર નિર્ભર છે. તેણે રાજ્ય સરકાર સમક્ષ ઘણી વાર મદદ માટે વિનંતી કરી છે, પરંતુ તેની વિનંતી કોઈએ સાંભળી નથી. કૌશલેન્દ્ર જલાલાબાદમાં પોતાના ભાઈ તીર્થરાજ સાથે પોતાના પૂર્વજોના ઘરમાં રહે છે. શારીરિક અક્ષમતાને કારણે હજુ સુધી તેનાં લગ્ન થઈ શક્યાં નથી, પરંતુ પરિવારે તેને પ્રેમ આપવામાં કોઈ જાણતી ઊણપ રાખી નથી. આજે પેરાલિમ્પિક મેડલ વિજેતાઓને ઇનામ મળતાં જોઈને કૌશલેન્દ્ર નિરાશા અનુભવે છે, કારણ કે તેણે પેન્શન મેળવવા માટે પણ ૨૦ વર્ષ સુધી દોડાદોડી અને મહેનત કરવી પડી હતી.